Návrh smernica európskeho Parlamentu a Rady ktorou sa mení a dopĺňa smernica 2000/53/ES o vozidlách po dobe životnosti, pokiaľ ide o výkon vykonávacích právomocí prenesených na Komisiu /* KOM/2006/0922 v konečnom znení - COD 2006/0287 */





[pic] | KOMISIA EURÓPSKYCH SPOLOČENSTIEV | Brusel, 22.12.2006 KOM(2006) 922 v konečnom znení 2006/0287 (COD) Návrh SMERNICA EURÓPSKEHO PARLAMENTU A RADY ktorou sa mení a dopĺňa smernica 2000/53/ES o vozidlách po dobe životnosti, pokiaľ ide o výkon vykonávacích právomocí prenesených na Komisiu (predložený Komisiou) 2006/0287 (COD) Návrh SMERNICA EURÓPSKEHO PARLAMENTU A RADY ktorou sa mení a dopĺňa smernica 2000/53/ES o vozidlách po dobe životnosti, pokiaľ ide o výkon vykonávacích právomocí prenesených na Komisiu EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 175 ods. 1, so zreteľom na návrh Komisie[1], so zreteľom na stanovisko Európskeho hospodárskeho a sociálneho výboru[2], so zreteľom na stanovisko Výboru regiónov[3], konajúc v súlade s postupom ustanoveným v článku 251 zmluvy[4], keďže: (1) Smernica Európskeho parlamentu a Rady 2000/53/ES[5] stanovuje, že niektoré opatrenia sa majú prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[6]. (2) Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou pre opatrenia so všeobecnou pôsobnosťou, ktorých cieľom je zmeniť a doplniť nepodstatné prvky základného aktu prijatého podľa postupu uvedeného v článku 251 zmluvy, vrátane zrušenia alebo doplnenia niektorých z týchto prvkov. (3) V súlade so spoločným vyhlásením Európskeho parlamentu, Rady a Komisie[7] týkajúcim sa rozhodnutia 2006/512/ES sa musia akty, ktoré sú už účinné, prijať v súlade s uplatniteľnými postupmi. Uvedené vyhlásenie obsahuje zoznam aktov, ktoré je potrebné prioritne upraviť vrátane smernice 2000/53/ES. (4) Je potrebné predovšetkým preniesť právomoci na Komisiu, aby zmenila a doplnila prílohy, stanovila niektoré technické požiadavky a pravidlá kontroly. Keďže tieto opatrenia majú všeobecnú pôsobnosť a ich cieľom je zmeniť a doplniť nepodstatné prvky tejto smernice a nahradiť ich novými nepodstatnými prvkami, mali by sa prijať podľa regulačného postupu s kontrolou stanoveného v článku 5a rozhodnutia 2000/468/ES. (5) Smernica 2000/53/ES by sa preto mala zodpovedajúcim spôsobom zmeniť a doplniť. (6) Keďže zmeny a doplnenia smernice 2000/53/ES majú len technický charakter a týkajú sa len postupov výborov, nevyžadujú transpozíciu zo strany členských štátov. Z tohto dôvodu nie je potrebné prijať ustanovenia s týmto účinkom, PRIJALI TÚTO SMERNICU: Článok 1 Smernica 2000/53/ES sa mení a dopĺňa takto: 1) Článok 4 ods. 2 písm. b) sa mení a dopĺňa takto: a) Úvodná veta sa nahrádza takto: „Komisia pravidelne v súlade s technickým a vedeckým pokrokom, mení a dopĺňa prílohu II, aby:“ b) Vkladá sa tento druhý pododsek: „Tieto opatrenia, ktorých cieľom je zmeniť a doplniť nepodstatné prvky tejto smernice sa prijmú v súlade s regulačným postupom s kontrolou, stanoveným v článku 11 ods. 3.“ 2) Článok 5 odsek 5 sa nahrádza takto: „Členské štáty vykonajú potrebné opatrenia aby zabezpečili, že príslušné orgány budú vzájomne uznávať a prijímať osvedčenia o zničení, vydané v inom členskom štáte v súlade s odsekom 3. Na tento účel stanoví Komisia najneskôr do 21. októbra 2001 minimálne požiadavky pre osvedčenie o zničení. Toto nariadenie, ktorého cieľom je zmeniť a doplniť nepodstatné prvky tejto smernice jej doplnením, sa prijme v súlade s regulačným postupom s kontrolou uvedeným v článku 11 ods. 3.“ 3) Do článku 6 sa dopĺňa tento odsek 6: „6. Komisia pravidelne v súlade s technickým a vedeckým pokrokom, mení a dopĺňa prílohu I. Toto opatrenie, ktorého cieľom je zmeniť a doplniť nepodstatné prvky tejto smernice sa prijme v súlade s regulačným postupom s kontrolou, uvedeným v článku 11 ods. 3.“ 4) V článku 7 ods. 2 sa tretí pododsek nahrádza takto: Komisia stanoví najneskôr do 21. októbra 2001 podrobné pravidlá potrebné na kontrolu dodržiavania cieľov stanovených v prvom pododseku zo strany členských štátov. Pritom Komisia zohľadní všetky príslušné faktory, medzi iným dostupnosť údajov a otázku exportu a importu vozidiel po dobe životnosti. Podrobné pravidlá, ktorých cieľom je zmeniť a doplniť nepodstatné prvky tejto smernice jej doplnením, sa prijmú v súlade s regulačným postupom s kontrolou uvedeným v článku 11 ods. 3.“ 5) Článok 8 odsek 2 sa nahrádza takto: „Komisia stanoví najneskôr do 21. októbra 2001 normy uvedené v odseku 1. Komisia pritom zohľadní práce realizované v tejto oblasti na príslušných medzinárodných fórach a prispeje podľa potreby k týmto prácam. Toto opatrenie, ktorého cieľom je zmeniť a doplniť nepodstatné prvky tejto smernice jej doplnením, sa prijme v súlade s regulačným postupom s kontrolou uvedeným v článku 11 ods. 3.“ 6) V článku 9 ods. 1 sa pridáva tento pododsek: „Formáty, týkajúce sa databázového systému sa prijmú v súlade s regulačným postupom stanoveným v článku 11 ods. 2.“ 7) Článok 11 sa nahrádza takto: „Článok 11 Postup výboru 1. Komisii bude pomáhať výbor, založený podľa článku 18 smernice 75/442/EHS, ďalej označovaný ako „výbor“. 2. V prípade odkazu na tento článok, sa uplatňujú články 5 a 7 rozhodnutia 1999/468/ES so zreteľom na ustanovenia jeho článku 8. Lehota stanovená v článku 5 ods. 6 rozhodnutia 1999/468/ES je stanovená na tri mesiace. 3. V prípade odkazu na tento odsek sa uplatňuje článok 5a ods. 1 až 4 a ods. 5 písm. b) a článok 7 rozhodnutia 1999/468/ES so zreteľom na ustanovenia jeho článku 8. Článok 2 Táto smernica nadobúda účinnosť […] dňom nasledujúcim po jej uverejnení v Úradnom vestníku Európskej únie. Článok 3 Táto smernica je určená členským štátom. V Bruseli Za Európsky parlament Za Radu predseda predseda [1] … [2] … [3] … [4] … [5] Ú. v. ES L 269, 21.10.2000, s. 34–43. [6] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11). [7] Ú. v. EÚ L 255, 21.10.2006, s. 1.